2. Laenufond. Kommertspankade pikaajaliste laenude baasintressiks olev kuue kuu Euribor liigub juba pool aastat rekordmadalal tasemel. Viimaste aastate kõrgeima tasemega võrreldes on laenuvõtjate intressikoormus kukkunud nelja viiendiku võrra. Tõenäoliselt taoline pidu kaua ei kesta. Hiljemalt sügisest hakkavad intressid ilmselt tõusma ja uue mulli ärahoidmiseks võib see toimuda üsna kiiresti. Seetõttu ongi praegu osa raha kehvemateks aegadeks, kui intressid on tõusnud, kõrvale panna. Mina soovitan panna kõrvale maksimaalse (see, mida te maksite 2008. aasta sügisel) ja praeguse laenumakse vahe. Kui te maksite 2008. aasta oktoobris 15 000 ning nüüd 12 000 krooni, siis 3000 krooni võiks panna kõrvale.